Държавен вестник, бр. 15, 2010 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  15
ІІ.2. ПОДОБРЯВАНЕ НА КАЧЕСТВОТО 
НА СТАТИСТИЧЕСКАТА ИНФОРМАЦИЯ
Оценката на качеството на статистическата 
информация е едно от приоритетните направле­
ния в развитието на Европейската статистическа 
система. Измерването на качеството се осно­
вава на заложените в Кодекса на европейската 
статистическа практика критерии за качество 
на статистическата информация: адекватност, 
надеждност, навременност, точност, достъпност, 
сравнимост и логическа обвързаност. Една ста­
тистическа информация е качествена, когато 
отговоря на всички критерии за качество.
През 2009 г. бяха проведени редица дей­
ности, насочени към усъвършенстване на ме­
тодологията на статистическите изследвания 
и повишаване на надеждността и точността 
на статистическата информация. Конкретните 
действия по обогатяване на съдържанието на 
статистическите изследвания, внедряване на 
мерки за намаляване на броя на неотговори­
лите, подобряване на извадковите техники и 
усъвършенстване на методиката за оценка на 
неотговорилите респонденти или липсващи 
отговори за отделните изследвания са описани 
в раздела „Отчет по тематични области“.
Средство за повишаване качеството на 
статистическата информация и постигането на 
специфичните цели на статистическата система 
е хармонизирането на понятията и дефинициите 
в ЕСС на основата на международно приети 
стандарти. През 2009 г. НСИ започна редовно да 
разработва доклади за качеството в основните 
статистически изследвания, следвайки стандар­
тите на Евростат, които бяха публикувани и в 
интранет страницата на НСИ.
През 2009 г. НСИ продължи да отразява 
препоръките от Партньорската проверка по 
внедряването на Кодекса на европейската 
статистическа практика, направена от Еврос­
тат през април 2007 г. Започна внедряването 
на принципите на кодекса и в другите ведом­
ства – органи на НСС. В средата на 2009 г. 
в Евростат бе изпратен доклад-самооценка 
на постигнатия напредък в това направление 
за периода февруари 2008 – май 2009 г., на 
идентифицираните предизвикателства и на 
произтичащите от анализа бъдещи дейности.
НСИ участва в инициирания от Евростат 
проект за въвеждане на консултативен подход 
(coaching approach) между страните членки с 
цел подпомагане прилагането на Кодекса на 
европейската статистическа практика и изпъл­
нение на препоръките за одити по качеството. 
Дейностите по проекта бяха реализирани чрез 
непрекъснато сътрудничество със Статистиче­
ската служба на Португалия (INE), определена 
за консултант, и ползване на опита на статисти­
ческите служби на Ирландия и Нидерландия. В 
резултат на това за първи път беше разработено 
Ръководство за вътрешни одити по качеството 
на статистическите процеси и продукти в НСИ. 
Вътрешните одити по качеството са елемент от 
системата за управление на качеството. Ръко­
водството представя одитния процес, органи­
зацията, процедурата за неговото провеждане, 
дейностите по отделните фази, задълженията 
на участниците и средствата, чрез които се 
осъществява.
НСИ започна работа по нов проект – Оси­
гуряване на качеството в Националната ста­
тистическа система. Очаква се да бъдат раз­
работени насоки и критерии за качеството, 
методологични документи, както и обучение по 
новите европейски изисквания за качеството. 
Проведен беше първият семинар с участие на 
представители на другите органи на статистиката 
и потребители на статистическа информация.
ІІ.3. УСЪВЪРШЕНСТВАНЕ НА СЪХРА­
НЕНИЕТО И РАЗПРОСТРАНЕНИЕТО НА 
СТАТИСТИЧЕСКА ИНФОРМАЦИЯ
Разпространението на статистическа инфор­
мация е основна дейност на НСС, която се 
основава на принципите на: равен достъп на 
всички потребители до предлаганите информа­
ционни продукти и услуги; обективност и безпри­
страстност на разпространяваната информация; 
навременност и точност при предоставяне на 
информацията; опазване на статистическата 
тайна; достъпност и лесна интерпретация 
на информацията; осигуряване на възможно 
най-голям брой безплатни стандартизирани 
публикации и услуги; поддържане на постоянен 
контакт с потребителите; разширяване на дела 
на публикациите на английски език.
Приоритет в областта на разпространени­
ето през 2009 г. имаха дейностите по усъвър­
шенстване на каналите за разпространение 
на статистическа информация, въвеждане на 
потребителски ориентиран подход при раз­
пространението и регулярно провеждане на 
изследвания за удовлетвореността на потре­
бителите от статистически информационни 
продукти и услуги. Успешно бяха реализирани 
няколко ключови проекта, които доведоха до 
осезаемо подобрение на разпространението на 
статистическа информация:
· разширен бе наборът от специализирани 
статистически продукти и услуги, предоставяни 
на потребители от страната и чужбина;
· разработен и внедрен бе единен корпора­
тивен дизайн на институцията и единен дизайн 
на статистическите публикации;
· създадена бе нова потребителски ориен­
тирана интернет страница, обогатена с нови 
тематични области и данни за минали пери­
оди, с обяснителни и методологични бележки 
(метаданни) на статистическите показатели, с 
възможност за сваляне на таблици и графики;
· предоставена бе нов тип услуга на потре­
бителите, а именно директен достъп чрез ин­
тернет до базата от данни за външната търговия